గాలోడు

గాలోడు 2022లో విడుదలైన తెలుగు సినిమా. ప్ర‌కృతి స‌మ‌ర్ప‌ణ‌లో సంస్కృతి ఫిలింస్ బ్యానర్‌పై రాజశేఖర్‌ రెడ్డి పులిచర్ల దర్శకత్వం స్వీయ నిర్మాణ దర్శకత్వం  వహించాడు. సుడిగాలి సుధీర్, గెహన సిప్పీ, సప్తగిరి, షకలక శంకర్  ప్రధాన పాత్రల్లో నటించిన ఈ సినిమా ట్రైలర్‌ను నవంబర్ 4న విడుదల చేసి, సినిమా డిసెంబరు 18న థియేటర్స్‌లో విడుదలైంది.

కథ 
రాజు (సుధీర్) అల్లరితనం, చిల్లర పనులు చేస్తూ గాలోడుగా తన ఊర్లో గాలి తిరుగుళ్ళు తిరుగుతూంటాడు . ఓ రోజు సర్పంచ్ కొడుకుతో పేకాటలో జరిగిన గొడవలో సర్పంచ్ కొడుకు చనిపోవడంతో హైదరాబాద్ కి పారిపోతాడు. హైదరాబాద్ వచ్చిన అతడికి శుక్లా (గెహ్నా సిప్పీ) తో పరిచయమవుతోంది. ఊర్లో హత్య చేసి పారిపోయిన రాజుని హైదరాబాద్ లో  అరెస్ట్ చేసి జైల్లో పెడతారు. మరి జైలు నుంచి రాజు ఎలా బయటకి వస్తాడు? ఈ సమస్యల్ని ఎదుర్కొని రాజు శుక్లాతో ప్రేమని ఎలా నిజం చేసుకున్నాడనేది మిగతా సినిమా కథ.

నటీనటులు
 సుడిగాలి సుధీర్
 గెహన సిప్పీ
 సప్తగిరి
 షకలక శంకర్
 పృథ్వీ 
 సత్య కృష్ణన్

సాంకేతిక నిపుణులు
బ్యానర్: సంస్కృతి ఫిలింస్
నిర్మాత: రాజశేఖర్‌ రెడ్డి పులిచర్ల 
కథ, స్క్రీన్‌ప్లే, దర్శకత్వం: రాజశేఖర్‌ రెడ్డి పులిచర్ల
సంగీతం: భీమ్స్ సిసిరోలియో
సినిమాటోగ్రఫీ: సి. రాంప్రసాద్ 
 ఎడిటర్ : ఎం.ఎస్.ఆర్
కోరియోగ్రఫీ : బాబా భాస్కర్, అనీష్, వెంకట్ దీప్
పాటలు: కాసర్ల శ్యామ్, శ్రీనివాస్ తేజ, శ్రీ అమిత్ రాజ్ పుట్ల, సురేష్ గంగుల, శ్రీశ్రీ రంగా
ఫైట్స్ : వింగ్చూ అంజి

మూలాలు

బయటి లింకులు
 

2022 తెలుగు సినిమాలు